Zadatak: Timski osmisliti vizualni identitet metro principa

BRIEF – Projektni zadatak za STUDENTE GRAFIČKOG DIZAJNA
Zadatak: Timski osmisliti vizualni identitet METRO Principa
Tim: 3 člana
O METROU:
METRO Cash & Carry je prodajna linija METRO Grupe, jedne od najvećih internacionalnih trgovačkih tvrtki. S gotovo 690 prodajnih centara u 29 zemalja, METRO Cash & Carry je međunarodni prvak u samoposlužnoj veleprodaji. Zašto? Zato što je naš asortiman proizvoda i usluga skrojen prema potrebama naših profesionalnih kupaca. Vlasnici hotela, restorana, maloprodajne trgovine i dobavljači, mogu kod nas pronaći sve što im treba, te im je uspjeh zajamčen. Naš brand ima širok asortiman visokokvalitetnih proizvoda te daje izvrsnu vrijednost za novac.
METRO Cash & Carry d.o.o. u Hrvatskoj je počeo poslovati krajem 2001. godine otvorenjem prvoga veleprodajnog centra na zagrebačkom Jankomiru. Danas tvrtka posluje s ukupno osam veleprodajnih centara u Zagrebu, Rijeci, Splitu, Zadru ,Osijeku, Puli i Varaždinu a zaposleno je preko 1.200 radnika na području cijele Hrvatske. Nakon 10 godina poslovanja u Hrvatskoj, METRO Cash & Carry d.o.o. se pozicionirao kao jedna od najuspješnijih tvrtki na tržištu a dokaz tomu pokazuje konstantan porast broja novih kupaca i poslovnih partnera.
U METRO Cash & Carry Hrvatska usmjereni smo na poticanje i razvoj naših zaposlenika. Cijenimo raznolikost i jednake mogućnosti te smo se obvezali pronalasku i pružanju stimulativnog i jedinstvenog radnog iskustva ohrabrujući naše kupce novim idejama i potičući poduzetnički duh.
Naša svrha – Prvaci podrške samostalnim poduzetnicima
Naša ambicija je osigurati dugoročnu održivost našim kupcima kroz iskren partnerski odnos fokusirajući se na njihove potrebe i osiguravajući im jedinstveni izbor usluga i proizvoda
NA KOJI NAČIN?
Stvaranjem dodane vrijednosti za kupce
U potpunosti se obvezujemo pronaći i donijeti našim kupcima dodatnu vrijednost. Potaknuti njihov poduzetnički duh obasipajući ih novim idejama, kreativnim rješenjima i inovativnim načinom razmišljanja.
Naši Principi su naše smjernice ponašanja i za lidere i za zaposlenike. Oni definiraju što je srž našeg svakodnevnog rada kako bi postigli najbolje moguće rezultate – za naše kupce i za našu tvrtku.
Gledajući važnost naših principa u svakodnevnom radu želimo ih podići na jedan novi nivo i još više približiti našim zaposlenicima kroz kreativan i jednostavan način kako bi se oni što lakše s njima poistovjetili.
Ciljana publika: Zaposlenici METRO-a
Principi:
Vjera u naše ljude (razvoj kroz ljude, suradnja puna povjerenja)
Održivost (ravnoteža dugoročnih ciljeva i kratkoročnih potreba)
Globalno poduzetništvo (misli globalno, djeluj lokalno)
Uspjeh kroz izvrsnost (konstantno poboljšavanje, radoznalost, traženje novih znanja)
Usmjerenost na kupca (na usluzi našim kupcima)
Autentično vođenje (integritet, transparentnost, autentičnost)
Zadatak:
Za svaki princip treba osmisliti simbol tj. njegov vizualni identitet i rečenicu (claim) koji ga najbolje opisuje. Navedeni claim u zagradi je okvirni, slobodno pojednostavite i napišite nešto što vam se čini razumljivo i pristupačno svima. Cilj je da osoba koja ne zna ništa o METRO-u pročitavši naše principe shvati način na koji radimo i kakvi ljudi čine naš kolektiv.
Svaki princip bi bio izražen drugom bojom koje smo već definirali, a za neke smo odredili i simbol, no vi slobodno napravite novi simbol ako vam se čini da bi bio zgodniji).
Vjera u naše ljude- crvena (srce)
Održivost- zelena (piramida)
Globalno poduzetništvo- tamno plava
Uspjeh kroz izvrsnost- svjetlo plava (superhero sign)
Usmjerenost na kupca- žuta
Autentičan leadership- ljubičasta (kruna)
Principe bi komunicirali u krugovima u boji tako što bi se unutar svakog kruga nalazio naziv principa, claim i pripadajući simbol (koji bi bio bijeli).
Uz vizualni identitet potrebno je osmisliti i komunikaciju istih prema zaposlenicima. Kanali komunikacije bi bili interna TV (video uradak, prezzi ili sl.), printani materijali, newsletteri. Komunikacija principa prema zaposlenicima bi se održavala tijekom prosinca te slobodno upotrijebite Božićno vrijeme kao inspiraciju i oslobodite svu svoju kreativnost. Pravila nema!
Navedene informacije iskoristite kao smjernice te oslobodite sve svoje potencijale i ideje
Najbolji tim dobiva plaćenu praksu u METRO-u u trajanju od 6 mjeseci te će moći svoj projekt i realizirati radeći kod nas i stječući praktično iskustvo.
Prijave šaljite na: tea.vidakovic@metro-cc.hr do 16.11.
Rok za slanje projektnog zadatka je 21.11.
Sretno!
|